cyanic-selkie/wikianc huggingface dataset:
Naturhistorie
Moderne tid
Forståelsen av naturen som «en organisme og ikke som en mekanisme» kan spores til skriftene til Alexander von Humboldt (1769–1859) i Preussen. Humboldts rikelige forfatterskap og forskning hadde avgjørende innflytelse på Charles Darwin, Simón Bolívar, Henry David Thoreau, Ernst Haeckel og John Muir.
Arne Harsheim
Arne Harsheim (født 3. desember 1916, død 28. juni 1996) er en norsk tidligere orienteringsløper fra Oslo som representerte SFK Lyn.
Athletissima 2020
Athletissima 2020 var et internasjonalt friidrettsstevne som ble arrangert på Stade Olympique de la Pontaise i Lausanne i Sveits den 2. september 2020, som en del av Diamond League 2020.
Fysioterapeut
Utdanning
Det tar fire år å bli autorisert som fysioterapeut; tre år på fysioterapeututdanningen ved en av fire høyskoler i Norge og et siste år som utgjør obligatorisk turnustjeneste Det finnes også private utdanningstilbud for å bli fysioterapeut, og som kombinerer studiet med utdannelse i utlandet. Masterutdanning kan ta to år på heltid eller lenger tid på deltid.
Trygve Gulbranssen
Trygve Emanuel Gulbranssen (døpt Trygve Emanuel Gulbrandsen; født 15. juni 1894 i Kristiania, død 10. oktober 1962 i Eidsberg) var en norsk forfatter, forretningsmann og journalist.
Gulbranssens egentlige levebrød var som tobakkgrossist; sammen med sine kompanjonger importerte han tobakk, sigarer, sigaretter, piper og lignende. Og engrosfirmaet ble det største i sitt slag i Norge, under hans ledelse. Han var en vel ansett og respektert forretningsmann både innenfor og utenfor Norges grenser, og gjennom en rekke forretningsreiser rundt omkring i Europa skaffet han seg mange personlige venner som han beholdt livet ut.
Inn i ungdommen og ut i arbeidslivet
Til tross for den harde jobben som visergutt gjorde han det meget godt på skolen. Han gikk på Uranienborg skole på Briskeby, arbeidet hardt og fikk gode karakterer, gode skussmål og gjennomførte handelsskolen med toppkarakterer. Den harde viserguttilværelsen gjorde at skolearbeid og spesielt lesing ble en frihavn hvor han kunne drømme seg bort. Enhver anledning ble brukt til lesing; i smug under skolepulten, gående på gaten, mens han hogde ved eller løp ærender.
Fra Gulbrandsen til Gulbranssen
Gulbranssen ble født «Trygve Emanuel Gulbrandsen» og skrev navnet «Gulbrandsen» på konvensjonell måte med en «d», etter navnet Gulbrand og endelsen «sen», som betyr «sønn». Navnet betyr dermed «sønn av Gulbrand» og kommer sannsynligvis av at en av Gulbranssens forfedre på farssiden har hatt navnet Gulbrand. Som vanlig på begynnelsen av 1900-tallet, valgte også denne familien å holde seg til dette etternavnet og å ikke ta fornavnet til den neste i slektsrekken til etternavn, som er vanlig i patronymikontradisjon. I takt med økende selvtillit foretok Gulbranssen i 1912 en navnerettelse, for på den måten å skille seg ut, og skrev siden navnet med to s-er, uten d. Dette var et personlig valg Gulbranssen gjorde etter at han hadde fylt 18 år og resten av familien fortsatte å skrive familienavnet på vanlig måte. Navneendringen har overlevd gjennom Gulbranssens to barn.
Kjøp av gård
Livet på bestefarens gård var Gulbranssens barndomsparadis, og han hadde i flere år vært på jakt etter en passende bondegård hvor han kunne gjenskape forfedrenes liv. Nå intensiverte han dette arbeidet, og kjøpte til slutt storgården Hobøl i Eidsberg, dit familien flyttet julen 1940. Gulbranssen satte alt inn på å drive et mønsterbruk, noe et vell av notater om innkjøp og generell drift vitner om. Gården trengte restaurering, og spesielt hovedbygningen fra 1909 var ikke bygget for de kalde krigsvintrene. Til dette arbeidet hadde Gulbranssen arkitekter og håndverkere gående i nær sagt alle hus og rom en god stund. Selv om Gulbranssen var aktivt med i gårdsdriften, deltok han aldri direkte i det daglige virket, så for å få satt alle planene han hadde for Hobøl ut i livet, sysselsatte gården sveiser, agronom, husholderske, kokke, tjenestejente og to gårdsgutter.
Spørsmål om hjelp fra flere hold
Selv om han nå hadde bosatt seg på landet, var likevel ikke hovedstaden langt unna. Flere ganger fikk han brev, telefoner og besøk fra den tyske okkupasjonsmakten, som ville han skulle stille opp på ulike publisitetsarrangementer, foredrag eller om ikke man kunne bruke bøkene hans til å få de tyske soldatene nærmere «det norske sinnelag», som det ble sagt. Han avslo så godt han kunne, noe som ble vanskeligere for hver gang, og dette ble en påkjenning for Gulbranssen, som ikke hadde noe til overs for den nasjonalsosialistiske ideologien.
Idrett
«Norges landsforbund for idrett» takket også via brev den 3. oktober 1938. Denne gang for innsatsen Gulbranssen gjorde da han satt i «Idrettsmerkeutvalget» fra 1920 til 1938.
Journalistikk
Som oftest refererte Gulbranssen stevner og begivenheter på samme måte som andre samtidige idrettsjournalister, men i enkelte artikler gikk han mye grundigere til verks i beskrivelsen av både personer og prestasjoner enn det som var og er vanlig.
OL i Berlin
Hos andre samtidige journalister, som P. Chr. Andersen, ble Berlin-lekene holdt frem som blant de aller største, særlig med tanke på arrangement og vertsnasjonens tilretteleggelse. Men Gulbranssen viste ikke den samme entusiasmen som ved tidligere anledninger, og han mislikte spesielt at den rene idretten ble utnyttet til fordel for den rådende politikk i det nasjonalsosialistiske Tyskland.
Will Rogers lufthavn
Will Rogers lufthavn (IATA: OKC, ICAO: KOKC) ligger i Oklahoma City i Oklahoma i USA. Flyplassen ligger ca. 10 km fra sentrum av Oklahoma City.
Trygve Gulbranssen
Begeistring i Tyskland
''Han gav oss åndelige verdier gjennom sine bøker. Hans bøker er renslige og de har vunnet gehør, ikke minst i utlandet. Under en samtale sognepresten hadde med ham for en tid siden, uttalte Gulbranssen at han gjennom sitt forfatterskap hadde ønsket å vekke folks interesse for andre idealer enn dem som i de senere år har behersket vår litteratur så sterkt, nemlig sex. Han ville gjerne være en vekkerrøst for alt som er rent, edelt og rett.''»
Etter utgivelsene
Etter at det første oppstusset rundt trilogiens suksess hadde lagt seg kom spørsmålene om nye bøker. Media som intervjuet ham forventet at trilogien kun var starten på en stor forfatterkarriere. Forleggere fra inn og utland nærmest bønnfalt ham, etter hvert, om ikke de ikke kunne få se på noen av hans manuskripter. Gulbranssen var unnvikende og sendte aldri noen manuskripter, selv om han både skrev og hadde ideer. Korrespondansen fortsatte langt inn i femti-årene og det samme gjorde Gulbranssens bokplaner og skrivevirksomhet. Hans forleggere fikk stadig nytt håp fra flere nye bokideer, selv om det aldri kom noe mer ut av dem enn manuskripter som ble lagt vekk. I starten funderte han på en fortsettelse av trilogien og hadde flere ideer til dette. Planene gikk ut på å føre historien videre til sin egen tid, men dette arbeidet ble lagt bort under krigen.
Film
I 1954 skrev Gulbranssen kontrakt med det østerrikske filmselskapet Wiener Filmgesellschaft og filmingen skulle settes i gang våren 1955. Disse opptakene ble det ikke noe av, og filmingen ble utsatt til sommeren 1956, men det viste seg etter hvert at det aldri kom til å bli noen film fra dette selskapet. Kommunikasjonen mellom Wiener Filmgesellschaft og Gulbranssen var mangelfull og Gulbranssen følte han ble oversett og at han hadde skaffet seg dårlige partnere. Dette kommer frem i et brev Gulbranssen skrev til Aschehoug-sjef Arthur Holmesland i 1958: «En gang får det bli slutt på denne pina, som har kostet meg en masse tid og strev.» I et intervju i 1955 uttalte han blant annet også at «det haster med alt.» Bakgrunnen for dette hastverket var sannsynligvis den dårlige økonomiske situasjonen i filmselskapet.
Sundsbruk
Sundsbruk er et tettsted i Sundsvall kommune i Västernorrlands län i landskapet Medelpad i Sverige. Det ligger cirka 12 kilometer nord for Sundsvall. I 2010 hadde tettstedet 2 137 innbyggere.
Blended whisky
Blended whisky, er et produkt av en blanding av forskjellige typer whiskyer og noen ganger også rent korn sprit, fargestoffer og smakstilsetninger. Det er generelt et produkt blandet av en eller flere single malt whisky av høyere kvalitet med billigere brennevin og andre ingredienser. Sprit med høy prosent og uten aldring er mye billigere å produsere enn vanlig whisky eller single malt whisky, og er ofte det blended består mest av sammen med mer høy kvalitets whisky og andre ingredienser tilsatt som smakstilsetning. Dette gir et rimeligere ferdigprodukt, selv om det også finnes dyre "premium" varianter.
Hatteråsen naturreservat
Berggrunnen består av grunnfjellsbergarter, med gabbro/amfibolitt i sørvest, og granittisk gneis/migmatitt i nordøst.
Sud Aviation Caravelle
Caravelle VII
Caravelle VII var et type III-fly solgt til den amerikanske flymotorprodusenten General Electric og utstyrt med CJ805-23C-motorer som selskapet utviklet for de kommende Caravelle 10 og 10A. Produksjonen ble imidlertid avviklet fordi motoren var uøkonomisk.
Caravelle 10R
Caravelle 10R ble modifisert Caravelle VI-R med P&W JT8D-7 motorer med trekkraft reversering. Flyet fløy for første gang 18. januar 1965 og ble produsert i 20 eksemplarer.
Odd Syversen
Odd Syversen (født 5. februar 1945 i Oslo) er en norsk tidligere ishockeyspiller. Han representerte Vålerengens Idrettsforening.
Boninbrillefugl
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norske navn på verdens fugler og er i henhold til Syvertsen et al, (2020).
Retinitis pigmentosa
Sykdomsutvikling
RP oppstår ikke ut fra betennelse (som navnet feilaktig angir), virus eller bakterie, men kan være arvelig (det vil si medfødt). En person med RP har genfeil (mutasjoner) i arvemassen som leder til forstyrret funksjon i netthinnen. Det finnes forskjellige mutasjoner som gir ulike funksjonsdefekter. RP er derfor en gruppe sykdommer med felles trekk. RP-diagnosen stilles etter symptomer, øyenbunnsfunn, synsfeltgrad og via elektroretinografi (ERG) som ved lysstimulans måler signaler fra synscellene.
Alef-tall
Alef-null
\aleph_0 (alef-null) er kardinaliteten til mengden av naturlige tall, og er det minste uendelige kardinaltallet. En mengde med kardinalitet \aleph_0 kalles tellbart uendelig fordi det finnes en bijeksjon mellom mengden og de naturlige tallene. Eksempler på slike mengder er:
Johannedal
Johannedal er et tettsted i Sundsvall kommune i Västernorrlands län i landskapet Medelpad i Sverige. Det ligger cirka ti kilometer nord for Sundsvall. I 2010 hadde tettstedet 2 754 innbyggere.
Boikott
Boikott er en handling hvor man frivillig frastår å bruke, kjøpe eller handle med en person, organisasjon eller et land som et uttrykk for protest, vanligvis for sosiale eller politiske årsaker. Hensikten med en boikott er å påføre økonomisk tap på målet, eller å indikere en moralsk indignasjon, å forsøke å tvinge målet til endre en forkastelig oppførsel. Tidvis kan en boikott være en form for aktivisme hos konsumenter.
George Eliot
Bakgrunn
Mary Anne Evans var født samme år som dronning Victoria, og hennes tid sammenfalt med den viktorianske epoke. Hennes far var en velberget borger som hadde gjort seg respektert i deres lille samfunn som godsforvalter, og hun fikk en litterær oppfostring som anstod en kvinne i hennes posisjon. I ungdomstiden begynte hun imidlertid å interessere seg for liberal teologi.
Forfatterinne
I 1850 publiserte hun et essay i Westminster Review, som var grunnlagt av James Mill og Jeremy Bentham i 1824; dette var det mest velrenommerte radikal-filosofiske tidskriftet. Hun flyttet til London etter farens død i 1851. Hennes fortsatte bidrag til tidsskriftet var litterære og filosofiske essayer, blant annet oversetninger av Ludwig Andreas Feuerbach. Med tiden ble hun redaktør der. Der utviklet hun sin estetiske holdning.
Hun var forfatter av syv romaner, blant dem var Adam Bede (1859), The Mill on the Floss (1860), Silas Marner (1861), Middlemarch (1871–1872) og Daniel Deronda (1876). De fleste av hennes verker er lagt til det provinsielle England, og hun er kjent for sin realisme og psykologisk innsikt i hennes litterære verker. Evans utga sine bøker under et mannlig pseudonym for å sikre at hennes arbeider ble tatt på alvor. Kvinnelige forfattere utga ofte bøker under sitt eget navn på denne tiden, men Evans ønsket å unnslippe stereotypen om at kvinner bare skriver muntre romanser. En ytterligere faktor i hennes bruk av et pseudonym kan ha vært et ønske om å skjerme sitt private liv fra offentlig ettersyn og unngå sladder og skandale grunnet sitt forhold til den gifte George Henry Lewes, britisk filosof, som hun levde sammen med i over tyve år.
Arne Bergsvåg
Arne Bergsvåg (født 2. februar 1958) er en politiker som representerer Senterpartiet. Han ble ordfører i Ølen kommune i 1999. Ved kommunesammenslåingen i 2005 da nye Vindafjord ble etablert, ble han i direktevalg valgt til ny ordfører med 65 prosent av stemmene. Arne Bergsvåg har vært medlem av fylkestinget i Rogaland siden 2003. Han var vararepresentant til Stortinget for Rogaland fra 2009 til 2013.
MS «Bess»
MS «Bess» var et linjeskip på 1116 bruttotonn som var bygget i 1939 og som tilhørte oslorederiet Fred. Olsen & Co. Skipet forliste i Nordsjøen den 12. august 1951 mens hun var på overfart fra Antwerpen til Oslo i tung sjø. 22 av mannskapet og åtte passasjerer druknet, mens ni ble reddet av det tyske forskningsskipet «Meerkatze».
Sverre Stenersen
Stenersen representerte Målselv IL og vant hele 14 kongepokaler i løpet av karrieren. Han vant fem kongepokaler for NM-seirene i kombinert, i tillegg vant han også store kongepokaler for seirene i Holmenkollens kombinertrenn i 1955, 1956 og 1959, samt Lillehammer skiklubbs kombinertrenn i 1958 og hovedrennet for Nord-Norge i 1960. Han vant liten kongepokal i hovedrennet i Nord-Norge i 1948 og 1957, samt i renn i Målselv i 1952 og i Svolvær i 1953.
Interscope Records
Interscope ble grunnlagt i 1989 av Jimmy Iovine og Ted Feltet som et 20 millioner dollars fellesforetak med Warner Music Group sitt Atlantic Records. På den tiden skilte de seg fra andre plateselskap, ved at de ga artister og produsenter beslutningsansvar for de kreative prosessene. Selskapet hadde det første musikalske gjennombruddet mindre enn et år etter opprettelsen, og oppnådde lønnsomhet i 1993. Iovine fungerte som leder og administrerende direktør til mai 2014. Han ble erstattet av John Janick.
Acanthops fuscifolia
Acanthops fuscifolia er en art av insekter som tilhører ordenen knelere.
Leptochromus
Utseende
Ganske små (2-3 millimeter), slanke, gulrøde perlebiller. Oversiden er fint kledt med oppstående hår. Gruppen kjennes særlig på at antennene og palpene er ganske lange - antennene er tynne, omtrent så lange som kroppen, det innerste leddet er forlenget, betydelig lengre enn det korte og brede hodet. Pronotum er hvelvet og rundet, dekkvingene rundede, beina nokså lange med klubbeformede lår.
Rodney Riise
Riise spilte seks offisielle landskamper for Norge, og deltok under vinter-OL for Norge i 1968 i Grenoble med ellevteplass.
Bjørn B. Larsen
Bjørn Barstad Larsen (født 11. november 1957 i Ålesund) er ansatt som førsteamanuensis ved Institutt for elektronikk og telekommunikasjon ved Norges Teknisk- Naturvitenskapelige Universitet (NTNU). Han fullførte doktorgraden i mikroelektronikk ved samme sted i 1991. Per 2012 bor han i Southampton hvor han forsker ved University of Southampton.
Trygve Bergeid
Bergeid spilte 25 offisielle landskamper for Norge, og deltok under vinter-OL for Norge i 1968 i Grenoble med ellevteplass.
Terje Thoen
Thoen spilte 51 offisielle landskamper for Norge, og vant Gullpucken i 1971. Han deltok under vinter-OL for Norge i 1968 i Grenoble med ellevteplass og i 1972 i Sapporo med åttendeplass.
Kendall Ellis
Sesongen 2015
Hun ble tatt ut til å delta i Panamerikansk U20-mesterskap i friidrett 2015, som ble arrangert i Canada, og fikk der bronse på 400 meter, bak Kendra Clarke og Sada Williams. USA fikk gull på 4 x 400 meter stafett, med Ellis på laget.
Sesongen 2016
Under NCAA-mesterskapet innendørs kom USC på fjerdeplass på 4 x 400 meter stafett. Hun vant 400 meter i klassen Women 400 Meter Dash Invitational under Mt. SAC Relays, og hun kom på andreplass på samme distanse under Pac 12 Championships 2016, bak Olivia Baker. USC vant 4 x 400 meter stafett under Pac 12 Championships.
Rødknappvikler
Utseende
En liten til middelsstor (vingespenn 12-14 millimeter), noe mørk, spraglete vikler. Forvingen er avrundet og spraglet i brunt, svart, gult og hvitt, midt i vingen er det et diffust, bredt, mørkere tverrbånd. Bakvingen er gråbrun.
Kendall Ellis
Sesongen 2020
Hun konkurrerte lite i 2020, men kom på tredjeplass på 300 meter under innendørsstevnet New Balance Indoor Grand Prix i januar.
Bolivarianske leker 2005
Bolivarianske leker 2005 (bolivarianske leker) ble arrangert i Armenia og Pereira i Colombia i 2005.
Sparre Olsen
Bakgrunn og arbeid
Sparre Olsen har et særpreget tonespråk som avspeiler kjærlighet til norsk natur, men også religiøse lengsler og følelser. Han har spesielt hatt betydning for norsk korsang, idet han komponerte svært mange vokalverk for kor til tekster av blant annet Olav Aukrust, Jan-Magnus Bruheim, Tor Jonsson, Inge Krokann og Tore Ørjasæter.
Det nasjonale arkeologiske museum (Athen)
Det nasjonale arkeologiske museum (gresk: Εθνικό Αρχαιολογικό Μουσείο) i Athen ble grunnlagt i 1829. Museet rommer verdens største samling av gjenstander fra den greske antikken.
Juan Bosch
Presidenttid
Han kom tilbake til Den dominikanske republikk i 1962 etter at diktatoren Trujillo var blitt drept, og han ble deretter valgt til landets president. Han tiltrådte den 27. februar 1963. I sin korte tid ved makten gikk han inn for demokratisering av landet, gjennomføring av sosiale reformer, og en politikk uavhengig av USA. Dette bragte ham i miskreditt på delvis forskjellig grunnlag fra det dominikanske oligarki som fryktet eksproprieringer, den katolske kirke som fryktet et oversekularisert samfunn og De forente stater som fryktet at han hadde bindinger eller sympatier til kommunismen. Sammen stilte de seg i mot ham. I et kupp anført av oberst Elías Wessin y Wessin og støttet av CIA ble han etter syv måneder styrtet den 25. september 1963. Igjen måtte han begi seg i landflyktighet.
Collegium regium Stockholmense
Katolsk høyskole
Høyskolen ble grunnlagt av kong Johan III i 1576 og hadde sine lokaler innen det tidligere Gråbrödraklostret på Riddarholmen. Kollegiet ble til å begynne med ledet av jesuittiske lærere, blant annet Laurentius Nicolai Norvegus, og var til år 1583 nesten utelukkende en utdannelsesanstalt for unge katolske og reformkatolske prester, som ble kalt dit av kongen og ble understøttet av ham. Undervisning skjedde for oppimot cirka 300 personer.
Den som har begge beina på jorda står stille
Litterære teknikker
Den som har begge beina på jorda står stille bærer undertittelen digresjonsroman. Det er virkelig mange digresjoner her, i form både av sitater fra anarkistiske teoretikere, andre skjønnlitterære tekster (blant annet en novelle, en enakter og et manus til en tegneserie) og merkelige avsporinger fylt med (tilsynelatende?) fakta. Humor er svært viktig, noe både digresjonene og de fantastiske elementene skaper. Handlingen er strengt tatt svært underordnet, Den som har begge beina på jorda står stille er ingen tradisjonell roman, noe som understrekes i teksten; den har en meget åpen "slutt" (den insisterer på at den ikke er slutt, ting slutter aldri, og slutter derfor slik: "Det synes meg at denne bok leker slutt".) og litt tidligere understrekes det at "dette er ikke en vanlig bok, de løse trådene vil ikke samles (...) de er der for å gi inntrykk av det som skjedde. For virkeligheten består, som et pikselbilde, av fragmenter." Det er ikke handlingen, men ideene i digresjonene og sitatene som er viktige.
Burton United FC
Burton United Football Club var en engelsk fotballklubb fra Burton upon Trent i Staffordshire. Klubben ble etablert i 1901 etter at klubbene Burton Swifts og Burton Wanderers slo seg sammen. Burton United var medlem av The Football League fra 1901 til 1907 og ble nedlagt i 1910.
Nixons besøk i Kina i 1972
Etterspil
Besøket var inspirasjon til John Adams' opera fra 1987, Nixon in China.
Bernt Bjelke Lund
Liv
Under 2. verdenskrig deltok Lund først i felttoget i Gudbrandsdalen og Romsdal våren 1940, og dro deretter til England. Fra juni 1940 til desember 1943 var han sjef for den juridiske avdelingen i Nortraship i London. I denne perioden var han også formann i den norske krigsretten i England, medlem av representantskapet i Norges Bank og medlem av tvistenemda i London. Deretter var han til mai 1945 sjef for Nortraships juridiske avdeling i New York. Fra juni 1945 til mars 1946 var han norsk delegert ved United Maritime Authority (UMA) i London, hvor han deltok i reguleringen av verdens skipsfart etter avslutningen av krigen.
Opéra-ballet
Ballettopera inneholder mer dansemusikk enn Lullys tragédie en musique og plottene er ikke nødvendigvis hentet fra antikkens mytologi. De kan også inneholde komiske elementer.
Burkina Faso under Afrikamesterskapet i friidrett 2004
Resultater (ufullstendig)
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
John B. Watson
John Broadus Watson (født 9. januar 1878, død 25. september 1958) var en amerikansk psykolog som etablerte den psykologiske retningen behaviorisme.
Fenchurch Street
Romertiden
Navnet fenchurch skriver seg fra latin faenum (= høy) på grunn av høytorget der Fenchurch Street i dag møter Gracechurch Street. Man mener at det opprinnelig lå et romersk fort her, reist i all hast for å trygge Londinium etter Boudiccas angrep i år 60. Den vestlige enden av veifaret munnet ut på torget; mens den østlige enden rakk frem til bymuren ved Aldgate, der den møtte hovedveien til Colchester. Fortet tidfestes til år 63 og dekker fire mål. Mer en ti år var anlegget neppe i bruk, siden det ikke er funnet spor av permanent innkvartering. Trolig har mannskapet sovet i telt.
Gjennom årene er det gjort mange funn fra romertiden ved utgravninger av Fenchurch Street. Under nr 20 ble det funnet en kjeller der folk hadde forsynt seg av steinen til gjenbruk.
Nyere tid
St Gabriel-kirken ble ikke gjenoppbygd etter brannen i 1666, men det er satt opp en minnetavle. Kirkegården ble flislagt og beplantet av folk i de nærliggende bygningene i 1960.
FLF
FLF kan vise til:
Vinden fra slettene
Vinden fra slettene (originaltittel The Unforgiven) er en amerikansk westernfilm fra 1960 som ble spilt inn i Durango i Mexico. Den ble regissert av John Huston, mens Burt Lancaster, Audrey Hepburn, Audie Murphy, Charles Bickford og Lillian Gish hadde hovedrollene. Manuset til Ben Maddow er basert på Alan Le Mays roman The Unforgiven. Filmen var blant de første som åpenlyst handlet om rasisme mot indianere.
Recusant
Recusant er et begrep som ble brukt for å beskrive de som etter reformasjonen i England ikke lot seg innordne i Den engelske kirke. I begynnelsen ble det brukt kun om katolikker, men etterhvert ble det også tatt i bruk om andre dissentere.
Starrglansfly
Starrglansfly (Deltote uncula) er en sommerfugl som tilhører familien nattfly (Noctuidae). Den finnes på Sørlandet og Østlandet i Norge.
Smørås Idrettslag
Klubben hører hjemme på Slåtthaug Idrettsanlegg like sør for Nesttun. I 2006 ble anlegget oppgradert med topp moderne krøllgress tilsvarende det dekket Tromsø Idrettslag har på Alfheim stadion, og man bygget et nytt og moderne klubbhus, blant annet takket være midler fra Trond Mohn.
Alexander Pettersen
Han var miljøarbeider ved Sogn videregående skole fra 2005, og har siden høsten 2013 hatt samme stilling ved Kuben videregående skole.
Lindon
I litteraturen dukker Lindon for det meste opp som et sted hvor de Uvillige alvene holdt til før de dro for alltid fra Midgard.
AS Roma
2021
Roma tapte 6-1 mot Bodø/Glimt 21. oktober 2021 på Aspmyra i Conference league. Dette var karrierens største tap for deres manager Jose Morinho.
Plateimport
Bakgrunn
Innen platene ble sendt ut på det norske markedet ble de på forhånd prøvespilt av flere kjente norske musikkfolk, blant annet Kjell Bækkelund, Odd Grüner-Hegge og Egil Nordsjø.
Dortmund
I Dortmund finner vi det berømte fotballlaget Borussia Dortmund, som spiller sine hjemmekamper på Signal Iduna Park, som åpnet i 1974 i forbindelse med VM i fotball. Det ble også spilt kamper her under fotball-VM i 2006.
Historie
Under andre verdenskrig var Dortmund, sammen med andre byer i det viktige Ruhr-området, mål for de alliertes bombetokter. Omtrent to tredeler av husene i Dortmund ble ødelagt i løpet av krigen.
Sissel Solem
Billedkunstner og gallerist
Hun var debutant ved sommerutstillingen i Trondhjems Kunstforening i 1961 med tre malerier. Sissel Solem var medlem av Trøndelag Bildende Kunstnere, og var flere ganger representert i juryen for Trondhjem Kunstforenings utstillinger. I 1967 gikk en gruppe på syv kunstnere sammen om å danne et kunstnerfellesskap i Krambugata 13 i Trondheim. Etablissementet fikk navnet Maja og Trompeten, senere kalt Galleri Trompeten. Keramikerne Yngvild Fagerheim og Terje Westfoss hadde verksted i kjelleren i bakgården, og i andre etasje hadde grafikeren Ove Stokstad atelier. Sissel Solem ble også en del av fellesskapet i Krambugata, og var sammen med grafikeren Svein Rønning en av drivkreftene bak satsingen på «Cash and Carry» utstillingen i desember 1969. Etter at Maja og Trompeten opphørte, drev Ove Stokstad og Sissel Solem galleriet videre i andre etasje i bakgården i Krambugata.
Skaper av tegneserien Hobbyhipp
Hobbyhipp gikk i norske og utenlandske aviser og ukeblader rundt 13 år. Adresseavisen i Trondheim var den første avisen til å anta serien. Den første stripen ble trykt i Adresseavisen 10. desember 1969. Deretter hadde den fast plass i Adressa helt frem til 6. oktober 1978 (stripe nr. 2419). I VG kom den første stripen på trykk den 11. mai 1970, og gikk frem til 8. desember 1979, og i Bergens Tidende fra 1. juli 1970 til 14. desember 1976. Da Bergens Tidende begynte å trykke stripen i juli 1970, falt det en skribent i Bergens Arbeiderblad tungt for brystet. Signaturen «truls» mente at kvinnen bak tegneserien behandlet hippie-barna svært ille, «(a)ntakelig føler forfatterinnen seg til de grader truet av den nye livsformen, eller så lager hun sin tegneserie i pur ondskap».mente han, og mente at Solems serie var egnet til å «ramme det positive i hippiebevegelsen». Andre tok imidlertid svært godt imot Hobbyhipp. Noen år senere ble Solem intervjuet av Billedbladet Nå, og kunne da fortelle at hun var blitt bedt om å endre den politiske linjen som kom til uttrykk via tegneserien, fordi «flere var blitt støtt». Hun poengterte at serien var ment som «en fleip med salongradikalerne», som hun mente var både komiske og representanter for en dobbeltmoral.
Single malt
Islands
Whiskyene som produseres på øyene er ekstremt varierte og har få likheter, men kan ofte skilles fra andre whiskyregioner ved generelt å ha et røykpreget smak med torvpreget undertoner. Smaken avhenger av bruken av torv som varierer mye fra destilleri til destilleri. På Isle of Skye er det kun en produsent, Talisker, og på orkenøyene ligger Skottlands nordligste produsent som er Highland Park.
Slobodan Milošević
Det var i alt over 60 tiltalepunkter som inkluderte folkemord, etnisk rensning og massevoldtekter begått under jugoslaviakrigene. Han erklærte seg uskyldig og førte sin egen sak. Som del av sitt forsvar, hevdet han at særlig Tysklands liberale utenriksministre Genscher og Kinkel og Vatikanet stod bak en konspirasjon mot serberne, og påsto at FNs krigsforbryterdomstol var «illegal».
Karriere og politisk virke
Opposisjonen i Serbia forsøkte flere ganger på 1990-tallet å skifte ut Milošević. I 1991 var det protester med krav om liberalisering av media og i 1992 var det store protester mot Miloševićs styre i forbindelse med at FN-styrker (UNPROFOR) gikk inn på serbisk-okkupert kroatisk territorium. Den viktigste protesten mot regimet var vinteren 1996-1997 etter at Milošević annullerte resultatet fra lokalvalget i november 1996 der opposisjonen vant Beograd og flere viktige byer. Bakgrunnen for protestene i 1996 var delvis Dayton-avtalen fra 1995 og at befolkningen var utslitt etter jugoslaviakrigene. Protestene i 1996-1997 varte i 88 dager og studentenes egne demonstrasjoner varte i 120 dager. Det deltok ofte 100.000 personer i demonstrasjonene og i den serbisk-ortodokse jule- og nyttårshelgen deltok opptil 500.000.
Krigen i Bosnia
Da han avsatte regjeringen i Kosovo hadde han kontroll over nesten halvparten av Jugoslavia, og med de ekstra stemmene påvirket han lett flere føderale avgjørelser. Dette ble synlig da han brukte sin makt for å forhindre mange endringer i grunnloven som var foreslått av den slovenske regjeringen for å gjenopprette maktbalansen innen føderasjonen. Kongressen sluttet med at de slovenske og kroatiske delegasjonene forlot møtet.
Kosovokrigen
Den sivile motstanden mot serbisk styre i Kosovo ble utover 1990-tallet fortrengt av væpnet motstand i regi av UÇK. Første halvår 1998 ble den væpnede konflikten trappet tydelig opp. Jugoslavias hær sammen med innenriksdepartementets sikkerhetsstyrker svarte med en til dels brutal motoffensiv mot UÇK-geriljaen. Utenlandske aktører forsøkte å få til forhandlinger mellom Rugova og Milosevic.
Begravelse
Omkring 50 000 mennesker, de fleste tilhengere av Milošević, møtte opp i Beograd før begravelsen, og omkring 10 000 var til stede i Požarevac. Det var også demonstrasjoner mot den tidligere presidenten i Beograd. Arrestasjonsordren på Mirjana Marković ble midlertidig opphevet slik at hun kunne være til stede under begravelsen. Datteren var ikke til stede.
Kemari
Kemari er et ballspill som var populært i Japan i Heian-perioden (794–1185). Spillet er blitt gjennopplivet i moderne tid og blir spilt i jinjaer på festivaler. Kemari er ingen konkurransesport; formålet er i å holde ballen i luften ved å sende ballen videre til de andre deltagerne uten at den berører bakken. For å gjøre dette kan spillerne bruke alle kroppsdeler unntatt armer og hender.
Kjell Åsvestad
Åsvestad deltok under vinter-OL for Norge i 1972 i Sapporo med 14.-plass i kombinert.
Kappedyr
Bygning og levevis
Sekkdyrene (fleirtallet kappedyr) har et todelt liv med et tydelig larvestadie der hvert enkelt individ er frittsvømmende med en liten hale som er homolog med halen til virveldyr. Ved metamorfosen vil disse dyrene gå over til å bli filterspisere. Mange, særlig de fatstittende sekkdyrene, vil kunne danne danne store kolonier på havbunnen, mens andre vil forbli i vannmassene og leve av plankton de fanger opp med lange tentakler. En del frittsvømmende kappedyr kan dane store kolonier, særlig enkelte salper kan danne store, dramatisk utseende pyrosomer som kan bli flere meter lange.
Den sekundære kroppshulen (coelom) er svært tilbakedannet og begrenset til gjelleapparatet, hjertesekken og gonadene. Nervesystemet deres regnes for å være primitivt, men å kalle det redusert vil være mer korrekt. Blodstrømmen er i stand til å skifte bevegelsesretning.
Erts
De vanligste ertsmineralene er sulfidmalmene kobberkis, magnetkis og svovelkis.
Kvindestemmeretsforeningen
Historie
På generalforsamlingen i januar 1898 vedtok foreningen å gå inn for Berners mykere linje, og modererte kravet til å kun omfatte stemmerett i kommunale valg. Dette førte til at sentrale personer som Krog og Qvam brøt ut og etablerte Landskvindestemmeretsforeningen. Både Kvindestemmeretsforeningen og Landskvindestemmeretsforeningen hadde et nært forhold til NKF og overlappende medlemmer.
Konvertibilna mark
Den konvertible marken ble innført etter Daytonavtalen i 1995. Den erstattet bosnisk-hercegovinsk dinar, kroatisk kuna og Republika Srpska-dinar som eneste valutaen i landet i 1998. «Mark» refererer til tyske mark, valutaen som den ble låst til. Senere ble den konvertible marken låst til euro, med en fast vekslingskurs på 1 euro = 1.95583 BAM.
Den andre verden
I de senere tiårene har mange «utviklingsland» (u-land) i stadig økende grad begynt å bli industrialisert, og begrepet «den fjerde verden» har oppstått. Dette begrepet sikter til landene som ofte mangler en industriell infrastruktur.
Slaget ved Piave (1918)
Slaget
Italia kom under et økende press fra sine allierte om å dra nytte av de allierte seirene på vestfronten til å svekke Østerrike-Ungarn ytterligere ved å påføre den nederlag i Italia. De italienske ressursene var imidlertid brukt opp, og Italia måtte avvente situasjonen. Men samtidig med alliert gjennombrudd ved Saloniki og i Bulgaria, gikk Østerrike-Ungarn mot oppløsning, Jugoslavia og Tsjekkoslovakia ble erklært opprettet, og i denne situasjonen følte Italia seg tvunget til å gå til offensiv for å forhindre at de skulle miste territorium i denne nye situasjonen med østerriksk-ungarske styrker så langt inne i Italia.
Norsk kulturfond
Privatpersoner, organisasjoner og institusjoner kan søke tilskudd fra fondet innenfor områdene litteratur og tidsskrift, musikk, billedkunst og kunsthånderk, scenekunst, kulturvern, barne- og ungdomskultur, kunst og ny teknologi, rom for kunst/andre formål. Kategoriene kan endres av Stortinget.
Zoot suits
Stilen er kjent i moderne populærkultur blant annet gjennom kostymet til hovedpersonen i filmen Masken fra 1994.
Friderich Clauson
Spekulasjoner om Frogner Hovedgård
Sven Moestue forteller om Eleonore Clauson (født Leuch) :
Pierre Pflimlin
Bakgrunn
Han gikk på gymnas i Mulhouse og Roubaix og studerte jus ved det katolske instituttet i Paris og ved universitetet i Strasbourg. Han fikk i Strasbourg en juridisk doktorgrad.
Stratego
Turneringer og mesterskap
Det spilles nasjonale og internasjonale mesterskap i Stratego. I 2008 ble det for første gang arrangert NM. Kim André Li fra Arendal ble norgesmester. VM ble arrangert første gang i 1997.
Spanias historie
Forhistorisk tid
Arkeologiske funn antyder at Iberia var et av områdene i Europa som ble tidligst bebodd av mennesker. Ved Atapuerca har man funnet spor av bosetninger som dateres til ca. én million år før i dag. Man har funnet flere forskjellige sorter tidlige mennesker i området, blant annet Homo heidelbergensis og Homo erectus.
Hommell
Hommell var et fransk bilmerke, stiftet av den franske biljournalisten Michel Hommell. Den første modellen ble vist på Paris-ustillingen i 1990. Den første produksjonsbilen ble vist på Genève-utstillingen i 1994. Bilen var bygget på en rørramme og med en 2-liters motor fra Peugeot.
Lagtingsvalget på Færøyene 2008
Temaer
Disse var de heteste temaene under valgkampen:
Spanias historie
Iberia i folkevandringstiden
Det vestgotiske inntoget i Iberia førte til et tilbakeslag for kristendommen, men da kong Reccared I lot seg døpe i 587, fulgte størstedelen av adelen kongens eksempel. Dette førte til at den katolske kirke etterhvert fikk mer makt i Iberia, noe som kulminerte med synoden i Toledo i 633 der de katolske biskopene sørget for å overta retten til å velge en ny konge etter den gamle kongens død.
Reconquista
Den kristne gjenerobringen av Iberia startet med den vestgotiske kongen Pelayo, som etablerte kongedømmet Asturia i nordvest på midten av 700-tallet.
Spania blir en verdensmakt
Karl abdiserte i 1556, og den spanske og nederlandske delen av riket tilfalt sønnen Filip II. Europa var på denne tiden rammet av religiøse strider, men i Spania holdt man seg trofast til den romersk-katolske lære. Problemene var større i Nederlandene, der man var svært misfornøyde med det spanske styret. Hard skattlegging og spansk intoleranse mot de nederlandske kalvinistene gjorde at åttiårskrigen brøt ut i 1568. Denne krigen krevde store ressurser fra spanjolene, og inkluderte blant annet Den spanske armadas forsøk på en invasjon av England. Stridighetene i Nederlandene skulle vise seg å vare helt frem til 1648, da De forente Nederlandene ble anerkjent av Spania.
Spania i opplysningstiden
Filip hadde store utenrikspolitiske ambisjoner og deltok i mange kostbare kriger. I Den polske tronfølgekrig greide Filip å gjenerobre tapte italienske besittelser og gav dem til sønnen Karl (senere Karl III av Spania). I 1743 trakk Filip seg tilbake fra styret av Spania og overlot ansvaret til ministeren, Zenón de Somodevilla y Bengoechea, marki av Ensenada. Somodevilla viste seg å være en dyktig statsmann, som gjennomførte en rekke reformer.
Spansk suksess i den amerikanske uavhengighetskrigen førte til at Spania gjenvant store deler av territoriene som gikk tapt i syvårskrigen.
Spania på midten av 1800-tallet
To opprør i 1866 og 1868 ledet av Juan Prim førte til at Isabella måtte forlate Spania for godt. På tross av at sterke krefter ønsket en republikk ble Prim utnevnt til regent mens letingen etter en akseptabel konge foregikk. Det viste seg å være vanskelig å finne en passende kandidat. En av de mange kandidatene var den tyske prinsen Leopold av Hohenzollern-Sigmaringen. Leopolds kandidatur var den utløsende årsak til den fransk-tyske krig i 1870.
Ridderne av Dor
Handlingen i Ridderne av Dor foregår på samme kontinent som InkaLills nyere serie Miranda, Mir-kontinentet, men i en langt tidligere tidsepoke.
Wilhelm Maybach
Den første Daimler-Maybach-bilen (1889)
Salget økte, mest på grunn av båten Neckar. I juni 1887 kjøpte Daimler en eiendom i Seelberg, Cannstatt. Verkstedet var et stykke fra byen, fordi Cannstatts borgermester nektet å la verkstedet holde til i sentrum. Det var 2903 kvadratmeter stort, og kostet 30200 tyske mark. Fra starten var det 23 ansatte, mens Daimler tok seg av kommersielle saker og Maybach design.
Civilization III
Civilization III, går ut på å bygge en sivilisasjon og lede den fra førhistorisk tid og frem og forbi moderne tid. Spilleren må bygge byer og bygninger, trene militære og sivilie enheter, bygge veier, åkre og gruver, forske frem nye teknologier og bygge underverker. Spilleren må finne balansen mellom god infrastruktur, tilgang på ressurser, diplomati, handel, kultur, økonomi og forskning.
Politiforum
Priser og utmerkelser
Politiforum har mottatt en rekke utmerkelser for sin journalistikk. I 2019 ble Politiforum kåret til Årets Fagblad i den årlige Fagpresseprisutdelingen, i tillegg til å få prisen for årets forside og Fagpressens journalistpris. I juryens begrunnelse for å kåre Politiforum til Årets Fagblad i 2019 heter det:"«Fagpresseprisen er den gjeveste av kveldens priser. Dette er ikke en pris for lang og tro tjeneste. Det er en heder til en publikasjon som har vist muskler over flere år. Det er en anerkjennelse til dere som vil noe med det dere publiserer, dere som stadig imponerer – og som år etter år viser at dere tenker helhetlig fra idé til presentasjon. Vi i juryen oppfatter at dere har en utpreget stolthet over den publikasjonen dere lager, vi tror dere inspirerer også andre innad i Fagpressen og dessuten utenfor. Derfor er det en samlet jury som med stor entusiasme gir Fagpresseprisen for første gang til POLITIFORUM.»"I 2019 fikk også Politiforum prisen for Årets Forside på prisutdelingen under Nordiske Mediedager i Bergen. Under samme prisutdeling var Politiforum en av fire nominerte til prisen for Årets Magasin, en pris de også var nominert til under utdelingen i 2020 og i 2021.
Knud Thestrup
Knud Ole Martin Thestrup (1900–1980) var en dansk dommer, motstandsmann, politiker (Det Konservative Folkeparti) og justisminister.
Vilâyet Trabzon
Befolkning
Ved folketellingen i 1914 var 921.128 av innbyggerne muslimsk, 161.524 pontosgresk og 38.899 armenere.
Administrative enheter
I 1889 ble Samsun til sandsjak og ble innlemmet i vilajetet.
Breivika (Dronning Maud Land)
Breivika er ei bukt i isbremmen på Prinsesse Ragnhild Kyst i Dronning Maud Land i Antarktis. Den ble kartlagt av norske kartografer fra flyfoto tatt under Lars Christensen-ekspedisjonen 1936–37.
Små skridt
I 2010 ble albumet gjenutgitt på CD i samlingen Hele Balladen.
Liste over Hedmarks fylkesmenn
Amtmannen/fylkesmannen var/er statens representant i fylket. Oppgavene har endret seg gjennom tidene. De gamle begrepene amt og amtmann ble erstattet av fylke og fylkesmann fra 1. januar 1919. Hamar bispedømme ble opprettet i 1864, og omfatter Hedmark og Oppland fylker. Amtmannen i Hedmark ble da samtidig stiftamtmann for begge fylkene. Tittelen «stiftamtmann» falt bort ved revisjonen i 1918. Embetet ble i 2020 gitt det nye navnet ‘’statsforvalter’’.
The Combination
Den andre utgaven, 1890–1911
Fem av lagene ble senere medlem av Football League, Macclesfield så sent som i 1997/98-sesongen. Glossop North End, som ble medlem i 1894, ble valgt inn i Football League i 1898.
Emblem (Ålesund)
Røssevollsvatnet på sydsiden av Emblemsfjellet har vært drikkevannskilde for Ålesund by også før Emblem ble en del av byen. Emblemssanden er en populær badeplass her. Stedet har også et aktivt idrettslag, Emblem IL, og et ungdomskor på over 100 medlemmer, ungdomskoret Respons, tilknyttet Emblem bedehus.
Flekkhalvspinner
Utbredelse
Denne arten har en uvanlig vid utbredelse, og finnes over det meste av både den palearktiske sone og mye av den Orientalske faunaregion. Den finnes i det meste av Europa, og videre østover til Stillehavet. Mot sørøst finnes den på Borneo og Sumatra. I Norge er den relativt vanlig nord til Sør-Trøndelag.
Hino
Hino Motors, Ltd. er et japansk lastebilmerke. De produserer dieseldrevne lastebiler og busser, spesialkjøretøy, dieselmotorer for industri og marin bruk og enkelte kjøretøy for Toyota.
Antonín Dvořák
De første årene som yrkesmusiker
Hans første forsøk på å få en organiststilling mislyktes, så fra sommeren 1859 arbeidet han som bratsjist i et orkester som spilte potpourrier, ouverturer og danser i kaffehus og på offentlige steder.
På vei mot offentligheten
I 1870 skrev Dvořák sin første opera Alfred med en tyskspråklig libretto av Theodor Körner. Denne ble aldri oppført i Dvořáks levetid og er nærmest å betrakte som et øvingsarbeide. Det første verk som var ment for offentligheten var operaen Král a uhlíř («Kongen og kullbrennerne»), Op. 14 med en tsjekkiskspråklig libretto av Bernhard J. Lobeský. For å få mer tid til å komponere sa han i juli 1871 opp sin stilling som orkestermusiker. Samtidig med at han komponerte oppførte han i løpet av årene 1871 til 1873 lieder, kammermusikalske verk og den patriotiske hymnen Dědicové bilé hory («Arven fra det Hvite fjellet») for kor og orkester som fikk en svært god mottagelse, og som ble hans gjennombrudd.
I den nye verden
September 1892 tiltrådte Dvořák dirigentstillingen ved National Conservatory of Music i New York. Initiativtaker til tilbudet var den velstående filantropen Jeannette Thurber som grunnla National Conservatory of Music i 1885 (nedlagt 1911). Stillingen var godt avlønnet (15 000 dollar årlig), noe som var nødvendig siden Dvořák også måtte finne en løsning for sin familie gjennom det lange oppholdet. Kona, datteren Otilie og sønnen Antonín fulgte med til Amerika, mens de andre fire barna bare reiste over for sommermånedene 1893. Denne sommeren tilbrakte familien i den tsjekkiskdominerte byen Spillville, Iowa, dit noen av hans søskenbarn tidligere hadde emigrert. Mens han var her komponerte han strykekvartett nr 12 i F-dur (den «amerikanske»), Strykekvintett nr 3 i Ess-dur, og Sonatine i G-dur for fiolin og piano.
Tonedikt
Året 1896 vendte Dvořák seg bort fra den absolutt musikken for å konsentrere seg om tonedikt, en musikkform som hadde spilt en viktig rolle i striden om den nytyske skole rundt Liszt og Wagner. Han hadde riktignok allerede skrevet verk med programmatisk innhold. Framfor alt gjaldt dette Poetické nálady («Poetiske stemninger») for klaver, som han selv betegnet som «programmusikk, men i Schumannsk forstand», og klavertrioen «Dumky», begge fra 1889.
Symfonier
I Dvořáks levetid var bare fem av symfoniene hans kjent. Den først publiserte var den sjette, dedisert til dirigenten Hans Richter (1843–1916). Etter Dvořáks død oppdaget man fire upubliserte symfonier, hvorav manuskriptet til den første var forsvunnet. Dette førte til en uklar situasjon hvor Symfoni nr 9 vekselvis har blitt kalt den 5., 8. og 9. Foreliggende artikkel bruker det moderne nummersystemet, dvs i den rekkefølge verkene ble skrevet.
Konserter
Konsert for piano og orkester i g-moll op 33 var den første av tre konserter som Dvořák skrev og orkestrerte, og kanskje den minst kjente. Han skrev selv om denne: «Jeg skjønner at jeg er ute av stand til å skrive en konsert for en virtuos, så jeg må finne på noe annet». Hva Dvořák skapte i stedet var en konsert med spesielle symfoniske kvaliteter hvor pianoet spilte en ledende rolle i orkesteret i stedet for å spille mot det.
Uferdige verk
Dvořák etterlot seg mange uferdige verk, blant annet en tidlig Cellokonsert i A-dur.
Tormod Sleppen
Tormod Sleppen (født 20. november 1937 i Kaupanger i Sogndal) er en pensjonert norsk generalmajor.
Slagordningen under slaget ved Lowestoft
Slagordningen var under slaget ved Lowestoft en oppsetning av de partene England og Nederland.
Paul Gascoigne
Innledningsvis i karrièren spilte Gascoigne for den lokale klubben Redheugh Boys Club. Under oppholdet i småklubben var han på prøvespill i Ipswich FC, Middlesbrough FC og Southampton FC, men uten at noen av disse klubbene ville tilby han kontrakt.
I løpet av karrièren spilte han for Newcastle United FC, Tottenham Hotspur FC, SS Lazio, Middlesbrough FC, Everton FC, Burnley FC og Rangers FC. I tillegg spilte han 57 landskamper for, og scoret ti mål i perioden fra 1988-98. Gascoignes talent gjorde ham til en av landets største idrettskjendiser på 1990-tallet, men i den senere delen av karrieren, og spesielt etter at han la opp, ble Gascoignes liv dominert av alvorlige mentale og følelsesmessige problemer, spesielt alkoholproblemer.
Mari Bella
Bakgrunn og karriere
I juni 2021 flyttet hun til Oslo for satse på artistkarrieren. I desember 2021 hadde hun juleturné i Rogaland og på Østlandet. I desember 2021 signerte hun platekontrakt med Sony Music Norge og ble plukket ut som delfinalist i Melodi Grand Prix med låten «Your Loss». Hun gikk ikke videre til finalen. Mandag 7. februar 2022 ble hun stemt inn til sistesjansen, og den 12. februar 2022 fikk hun en ekstra mulighet til å få den siste finaleplassen i konkurransen.
Høsten 2022 lanserte hun det nye artistnavnet «Mari Bella» (i stedet for «Mari Bølla») for å tilpasse seg det internasjonale markedet. I oktober 2022 var hun deltaker i NRKs underholdningsprogram Beat for Beat sammen med Stina Talling. De konkurrerte mot Gus Polden og Sebastian Zalo.
Høsten 2023 skal hun delta i Stjernekamp på NRK.
Hyderabadsk rupi
Hyderabadsk rupi var pengeenheten i staten Hyderabad. 1 rupi var delt i 16 anna og hver anna var igjen delt i tolv pai. Det ble først bare slått mynt, men i 1918 begynte man også å trykke sedler. Myntutgivelsen startet i 1854 og denne myntenheten ble kalt hali sikka. Valutaen fikk senere navnet osmania sikka. Ved lov av 1941 ble det etablert en sentralbank, Hyderabad State Bank. Denne banken hadde ansvar for mynt og sedler, men drev også ordinær bankvirksomhet.
Hyderabadsk rupi var konvertibel mot britisk-indisk rupi. Offisielt var vekslingskursen slik at 100 britisk-indiske rupi ga 116 rupi,16 anna og 7 pai i hyderabadske penger. For enkelthets skyld opererte man med en kurs der man måtte gi sju hyderabadske rupi for seks britisk-indiske.
Mynthistorie
Hyderabad fortsatte å benytte Mogulrikets mynt også etter at Hyderabad i 1724 gjorde seg selvstendig. Fram til 1858 var mogulkeiserens navn å finne på mynt slått i Hyderabad. Fra Asaf Jah IIs tid satte nizamene i tillegg sine initialer på myntene og fra 1858 erstattet nizamens tittel mogulkeiserens navn på myntene. Et myntverk ble etablert ved Hyderabad by i 1803, men også private slo mynt og det utviklet seg et stort mangfold av mynter. 24 ulike typer rupi var i sirkulasjon. I 1856 ble imidlertid myntvesenet reformert og året etter ble de private myntverkene stengt. I 1898 ble produksjonen av mynt modernisert og det ble anskaffet maskiner til myntproduksjon. Det ble produsert mynt i gull, sølv og kobber, fra 1919 ble også nikkel benyttet.